सच कोई नहीं जनता सच सभी जानते हैं। राज़ कुछ भी नहीं है राज़ हर बात में छुपा है। सवाल में जवाब है और हर जवाब खुद इक सवाल है। इक ने कहा था दिल्ली से एक रुपया जाता है चलते चलते घिस कर पंद्रह पैसे गांव तक पहुंचता है। तब सभी ने मान लिया सरकार है झूठ थोड़ा बोलती है , किसी को पंद्रह पैसे दिखाई नहीं दिए किसी को रुपया नज़र नहीं आया। इतने सालों बाद रूपये की कीमत कुछ भी नहीं है अब भिखारी भी दस पांच रूपये दे दो चाय पीनी है रोटी खानी है। दस रूपये में चाय मिल जाये इतना कम है , चाय वाला सत्ता में है क्या शान है क्या विदेशी सैर है क्या पोशाक है , फिर भी कहता है गरीब है उसका अपना कुछ भी नहीं है। अब उसी ने बताया है कि सौ पैसे पहुंचते हैं। असलियत कोई नहीं जानता जुमले दोनों खूब हैं अच्छे दिन की तरह। वास्तव में रुपया सौ पैसे नीचे पहुंचता तो बीच वालों की हालत खराब हो गई होती सब सरकारी लोग भुखमरी से मर जाते भला वेतन से जी सकता है कोई। इक अर्थ शास्त्री से सवाल किया आप तो बजट बनाते हैं आप ही बताओ गरीब कौन है।